Pýlos

Pýlos (; transl. myös Pílos), italialaisittain Navarino, on Kreikan kaupunki sekä samanniminen Pýlos-Néstoraksen kunnan kunnallisyksikkö (Δημοτική Ενότητα Πύλου, Dimotikí Enótita Pýlou) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 5 287 ja varsinaisen Pýloksen kaupungin väkiluku 2 345 (vuonna 2011). Pýlos on Pýlos-Néstoraksen kunnan kuntakeskus.

Pýloksen kaupunki sijaitsee Peloponnesoksen niemimaan lounaisosassa niemimaan länsirannikolla. Kaupungin edustalla sijaitsee Sfaktirían saari sekä pienempi Pýloksen saari eli Tsichlí Bampá. Pýlos oli merkittävä paikka jo mykeneläisellä ajalla. Tuolta ajalta tunnetaan lähellä sijaitseva niin kutsuttu Nestorin palatsi, johon nimi Pylos esihistoriasta puhuttaessa viittaa. Myös antiikin ajan Pyloksen kaupunki sijaitsi nykyisen kaupungin lähellä. Vuonna 1827 Pýloksen kaupungin edustalla käytiin Kreikan vapaussotaan lukeutuva Navarinon taistelu.

Pýlos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Chiliochórian, Korónin, Methónin, Néstoraksen ja Papafléssaksen kanssa, jolloin se muuttui uuden kunnan kunnallisyksiköksi.

Kunnallisyksikön osat 

Pýloksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

Lähteet

Aiheesta muualla 

Peloponnesoksen entiset kunnat
Peloponnesoksen kaupungit
Pýlos-Néstoras